|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΝΑΟΥΣΑ, 24-01-2022 |
| ΔΗΜΟΣ ΗΡΩΙΚΗΣ ΠΟΛΕΩΣ ΝΑΟΥΣΑΣ | ΑΡ. ΠΡΩΤ: 930 |
| ΤΜΗΜΑ ΑΔΕΙΟΔΟΤΗΣΕΩΝ ΚΥΕ |  |
|  |  |

**ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΔΗΜΟΥ Η.Π.ΝΑΟΥΣΑΣ**

**ΘΕΜΑ: Άδεια εγκατάστασης και λειτουργίας επιχείρησης προσφοράς υπηρεσιών διαδικτύου (ίντερνετ) με τριάντα τέσσερις (34) ηλεκτρονικούς υπολογιστές στον ισόγειο χώρο υφιστάμενου καταστήματος υγειονομικού ενδιαφέροντος που λειτουργεί με το καθεστώς γνωστοποίησης στο όνομα Μελιδάκος Στέφανος του Κωνσταντίνου.**

Σύμφωνα με: τις **διατάξεις της** ΚΥΑ 1107414/1491/Τ/2003 ΦΕΚ Β 1827 «Καθορισμός των όρων και προϋποθέσεων της διαδικασίας και των δικαιολογητικών για τη χορήγηση αδειών λειτουργίας επιχειρήσεων προσφοράς υπηρεσιών διαδικτύου, του οργάνου για την αφαίρεση της άδειας λειτουργίας της επιχείρησης και λοιπών διαδικαστικών θεμάτων για την εφαρμογή των διατάξεων του Ν 3037/2002.

1. **Τις διατάξεις του Ν. 4442/2016 ΦΕΚ Α 230.**
2. **Τις διατάξεις της Υ1γ/Γ.Π./οικ.47829/2017 ΦΕΚ Β 216.**

**Για τη χορήγηση της άδειας απαιτείται να συντρέχουν οι ακόλουθες προϋποθέσεις:**

1.      Στην κύρια είσοδο των επιχειρήσεων να αναρτάται υποχρεωτικά πινακίδα με την ένδειξη «ΕΠΙΧΕΙΡΗΣΗ ΠΡΟΣΦΟΡΑΣ ΥΠΗΡΕΣΙΩΝ ΔΙΑΔΙΚΤΥΟΥ», καθώς και με ταυτόσημη ένδειξη ξενόγλωσση, εφόσον το επιθυμεί ο επιχειρηματίας.

2.      Να μην έχει καταδικαστεί τελεσίδικα για τα αδικήματα που προβλέπονται στο εδάφιο α΄ της παραγράφου 2 του 1 του Π.Δ. 180/79 (ΦΕΚ Α 46). Η απαγόρευση αυτή δεν ισχύει, εάν παρήλθε 5ετία από την έκτιση ή την παραγραφή ή την δια χάριτος άφεση της ποινής.

3.      Να μην του έχει αφαιρεθεί ΟΡΙΣΤΙΚΑ η άδεια λειτουργίας επιχείρησης προσφοράς υπηρεσιών διαδικτύου που έχει εκδοθεί επ’ ονόματί του. Α-ν του έχει αφαιρεθεί να έχουν παρέλθει τρία έτη από την ημερομηνία έναρξης εκτέλεσης της ποινής.

4.      Εντός των αιθουσών των επιχειρήσεων αυτών να είναι αναρτημένες σε εμφανή σημεία δύο (2) τουλάχιστον πινακίδες, 0,50χ0,60 μ. και με ευδιάκριτα κεφαλαία γράμματα με την ένδειξη «ΑΠΑΓΟΡΕΥΕΤΑΙ Η ΔΙΕΝΕΡΓΕΙΑ ΠΑΙΓΝΙΩΝ και ΟΠΟΙΟΥΔΗΠΟΤΕ ΣΤΟΙΧΗΜΑΤΟΣ».

5.      Για την εγκατάσταση και λειτουργία των Η/Υ πρέπει να πληρούνται οι κάτωθι προϋποθέσεις και όροι λειτουργίας: α) Οι εγκατεστημένοι στα καταστήματα αυτά Η/Υ πρέπει να είναι τοποθετημένοι σε εμφανή σημεία, με τη μορφή της εργοστασιακής τους παραγωγής, δηλαδή κεντρική μονάδα Η/Υ, οθόνη, πληκτρολόγιο, «ποντίκι». Δεν επιτρέπεται να είναι τοποθετημένοι σε κουβούκλια και συνδεδεμένοι με κονσόλες, χειριστήρια, κουμπιά (πλήκτρα) κ.λπ. β) Δεν επιτρέπεται η χρήση άλλων «κωδικών πρόσβασης» (passwords) σε προγράμματα που είναι εγκατεστημένα στους Η/Υ, εκτός αυτών του server, οι οποίες είναι ευκρινώς καταχωρημένοι σε «ειδικό βιβλίο», το οποίο τηρεί στο χώρο του κατ/τος ο επιχειρηματίας ή ο προσωρινά υπεύθυνος και το παραδίδει στα ελεγκτικά όργανα, κατά τη διάρκεια και τη διαδικασία του ελέγχου. γ) Δεν επιτρέπεται η χρήση προγραμμάτων που αποκρύπτουν, διαγράφουν ή τροποποιούν αρχεία ή φακέλους του Η/Υ. δ) Οι Η/Υ δεν επιτρέπεται να διαθέτουν κερματοδέκτες, κερματοδότες και οποιοδήποτε άλλο σύστημα εισαγωγής χρημάτων, χρεωστικών ή πιστωτικών καρτών κ.λπ. ε) Δεν επιτρέπεται η χρήση τηλεχειριστηρίου οποιουδήποτε είδους. Στ) Δεν επιτρέπεται η διεξαγωγή παιγνίων σε internet ή σε internet sides που διαθέτουν παίγνια. ζ) Όλοι οι Η/Υ θα πρέπει να είναι μεταξύ τους συνδεδεμένοι σε τοπικό δίκτυο (Lan). Η πρόσβαση στο διαδίκτυο θα πρέπει να είναι εφικτή από όλους τους προς διάθεση Η/Υ της επιχείρησης. η) Δεν επιτρέπεται η εκ μέρους του επιχειρηματία ή του εκάστοτε υπευθύνου των καταστημάτων – επιχειρήσεων προσφοράς  υπηρεσιών διαδικτύου, παραχώρηση – ενοικίαση δισκετών, c.d. κ.λ.π., με ηλεκτρονικά παίγνια στους παίκτες – χρήστες των Η/Υ, για χρήση εντός του χώρου των καταστημάτων αυτών ή και εκτός αυτών, καθώς και η εκ μέρους των παικτών χρήση δικών τους δισκετών κ.λπ. με παίγνια στους Η/Υ του καταστήματος. Η χρέωση του πελάτη – χρήστη για την χρήση του εξοπλισμού της επιχείρησης βασίζεται αποκλειστικά και μόνο στη χρονοχρέωση του Η/Υ. Απαγορεύεται κάθε άλλη οικονομική συναλλαγή με τον πελάτη για χρήση του εξοπλισμού.

6.  Η άδεια χορηγείται για συγκεκριμένο αριθμό ηλεκτρονικών υπολογιστών και σε περίπτωση προσθήκης, πέραν των αναφερομένων σε αυτή την άδεια, αντικαθίσταται με νέα άδεια.

7.  Η άδεια λειτουργίας επιχείρησης προσφοράς υπηρεσιών διαδικτύου εκδίδεται από το Δήμαρχο ή τον πρόεδρο της κοινότητας, μετά από απόφαση του οικείου δημοτικού ή κοινοτικού συμβουλίου, που λαμβάνεται ύστερα από έλεγχο για τη διαπίστωση της πληρότητας των δικαιολογητικών, το αργότερο εντός τριάντα (30) ημερών από την πλήρη υποβολή τους.

Για τον έλεγχο το οικείο δημοτικό ή κοινοτικό συμβούλιο λαμβάνει υπόψη του τις προϋποθέσεις της παρ. 2 του άρθρου 1, της ΚΥΑ 1107414/1491/Τ/2003 ΦΕΚ 1827/Β/8-12-2003

**--------------------------------------------------------------------------------------**

1. Με την από 02-11-2021 αίτησή του ο Μελιδάκος Στέφανος του Κωνσταντίνου ζητά έγκριση για άδεια εγκατάστασης και λειτουργίας επιχείρησης προσφοράς υπηρεσιών διαδικτύου (ίντερνετ - καφέ) με τριάντα τέσσαρις (34) ηλεκτρονικούς υπολογιστές, στο υφιστάμενο κατάστημα υγειονομικού ενδιαφέροντος που βρίσκεται επί της οδού Βενιζέλου 10 στη Νάουσα και λειτουργεί με το καθεστώς γνωστοποίησης του Ν. 4442/2016, συγκεκριμένα με το αρίθμ. 1099328 (ver. 3) έντυπο μεταβολής - αποδοχής γνωστοποίησης με ημερομηνία υποβολής την 27-09-2021, με περιγραφή δραστηριότητας «Υπηρεσίες που παρέχονται από καφετέρια» που εξακολουθεί να χορηγείται με τη διαδικασία των διατάξεων της ΚΥΑ 1107414/149/2003.
2. Το με αρ. πρωτ. e-Πολ 558/20-09-2021 έγγραφο περί χρήση γης της υπηρεσίας δόμησης σύμφωνα με το οποίο η απαιτούμενη χρήση (επιχείρηση παροχής υπηρεσιών διαδικτύου και επιχείρηση αναψυχής) θεωρείται επιτρεπτή.

### Το με αρ. 19105/22-11-2021 έγγραφό μας προς την Δ/νση Υγείας Βέροιας Τμήμα Υγειονομικού Ελέγχου.

1. Την με αριθ. πρωτ. 761865(5203)/11-01-2022 (αρ. εισερχ. 420/13-01-2022) θετική γνωμοδότηση του Τμήματος Περιβαλλοντικής Υγιεινής & Υγειονομικού Ελέγχου Βέροιας για εγκατάσταση και λειτουργία τριάντα τεσσάρων (34) ηλεκτρονικών υπολογιστών στο ισόγειο χώρο του εν λόγω καταστήματος (επιχείρηση αναψυχής) στο όνομα Μελιδάκος Στέφανος του Κωνσταντίνου επί της οδού Βενιζέλου 10 στη Νάουσα, όπως προσδιορίζεται στα θεωρημένα σχεδιαγράμματα, κατόπιν ειδικής άδειας της αρμόδιας αδειοδοτούσαςαρχής.
2. Ο φάκελος του ανωτέρου είναι πλήρης σύμφωνα με τους όρους και τις προϋποθέσεις της Κ.Υ.Α. 1107414/1491/Τ.& Ε.Φ./ 2003 (ΦΕΚ Β 1827) και δεν παρουσιάζει κανένα κώλυμα.

Ύστερα από τα παραπάνω:

Παρακαλείται το Δημοτικό Συμβούλιο του Δήμου Η.Π. Νάουσας, να αποφασίσει για την έγκριση άδειας εγκατάστασης και λειτουργίας επιχείρησης προσφοράς υπηρεσιών διαδικτύου (ίντερνετ – καφέ) με τριάντα τέσσερις (34) ηλεκτρονικούς υπολογιστές, στον ισόγειο χώρο του υφιστάμενου καταστήματος υγειονομικού ενδιαφέροντος που λειτουργεί στο όνομα του Μελιδάκου Στεφάνου του Κωνσταντίνου με το καθεστώς γνωστοποίησης του Ν. 4442/2016, συγκεκριμένα με το αρίθμ. 1099328 (ver. 3) έντυπο μεταβολής - αποδοχής γνωστοποίησης με ημερομηνία υποβολής την 27-09-2021 και περιγραφή δραστηριότητας «Υπηρεσίες που παρέχονται από καφετέρια» που βρίσκεται επί της οδού Βενιζέλου 10 στη Νάουσα.

|  |
| --- |
| Η αρμόδια υπάλληλος του τμήματος Η αρμόδια αντιδήμαρχος  αδειοδοτήσεων Κ.Υ.Ε. Οικονομικών Υπηρεσιών    Σαμαλίκα Χριστίνα Μπαλτατζίδου Δώρα |